Foto: Getty Images Angliyaning «Manchester Yunayted» klubi qatorasiga ikkinchi yil dunyoning eng qimmat klubi deb tan olindi. Forbes nashri hisob-kitobiga ko‘ra, «Manchester Yunayted» narxi o‘tgan yilga nisbatan 12% oshib, $4,123 milliardni tashkil qilgan. Reytingda ikkinchi o‘rinni «Real» ($ 4,088 mlrd, +14%) egallab turibdi, uchinchi o‘rinda «Barselona» ($ 4,064 mlrd, +12%) bormoqda. Eng qimmat klublar o‘nligiga «Bavariya» ($ 3,063 mlrd, +13%), «Manchester Siti» ($ 2,474 mlrd, +19%), «Arsenal» ($ 2,474 mlrd, +19%), «Chelsi» ($ 2,062 mlrd, +12%), «Liverpul» ($ 1,944 mlrd, +30%), «Yuventus» ($ 1,472 mlrd, +17%), va «Tottenhem» ($ 1,237 mlrd, +17%) ham kirgan. 20talik ro‘yxatdan Angliyaning 8ta, Italiyaning 5ta, Germaniya va Ispaniyaning 3ta, Fransiyaning 1ta klubi joy olgan.